CELEX: 62021CN0407
Language: da
Date: 2021-07-02 00:00:00
Title: Sag C-407/21: Anmodning om præjudiciel afgørelse indgivet af Conseil d’État (Frankrig) den 2. juli 2021 — Union fédérale des consommateurs — Que choisir (UFC — Que choisir) og Consommation, logement et cadra de vie (CLCV) mod Premier ministre og Ministre de l’Economie, des Finances et de la Relance

6.9.2021   
            
            
               DA
            
            
               Den Europæiske Unions Tidende
            
            
               C 357/14
            
         
      Anmodning om præjudiciel afgørelse indgivet af Conseil d’État (Frankrig) den 2. juli 2021 — Union fédérale des consommateurs — Que choisir (UFC — Que choisir) og Consommation, logement et cadra de vie (CLCV) mod Premier ministre og Ministre de l’Economie, des Finances et de la Relance
      (Sag C-407/21)
      (2021/C 357/18)
      Processprog: fransk
      
         Den forelæggende ret
      
      Conseil d’État
      
         Parter i hovedsagen
      
      
         Sagsøgere: Union fédérale des consommateurs — Que choisir (UFC — Que choisir) og Consommation, logement et cadra de vie (CLCV)
      
         Sagsøgte: Premier ministre og Ministre de l’Economie, des Finances et de la Relance
      
         Præjudicielle spørgsmål
      
      
                  1)
               
               
                  Skal artikel 12 i Europa-Parlamentets og Rådets direktiv af 25. november 2015 om pakkerejser og sammensatte rejsearrangementer fortolkes således, at denne bestemmelse pålægger en arrangør af en pakkerejse (1) i tilfælde af opsigelse af aftalen at yde refusion i form af et pengebeløb af alle de betalinger, der er foretaget i forbindelse med pakkerejsen, eller således, at den tillader en tilsvarende refusion, navnlig i form af et tilgodehavende, der svarer til beløbet af de foretagne betalinger?
               
            
                  2)
               
               
                  I tilfælde af, at refusion skal forstås som tilbagebetaling af et pengebeløb, kan den sundhedskrise, der er forbundet med covid-19-epidemien og konsekvenserne heraf for rejsearrangørerne, som på grund af denne krise har oplevet en anslået nedgang i omsætningen på mellem 50 og 80 %, og som repræsenterer mere end 7 % af Frankrigs bruttonationalprodukt, og som for så vidt angår pakkerejsearrangørerne beskæftiger 30 000 personer i Frankrig med en omsætning på næsten 11 mia. EUR, begrunde og givet fald, under hvilke betingelser og med hvilke begrænsninger, en midlertidig undtagelse fra forpligtelsen for arrangøren til at yde den rejsende fuld refusion af de betalinger, der er foretaget i forbindelse med pakkerejsen, inden for fristen på 14 dage efter, at der et givet meddelelse om opsigelsen af aftalen, som fastsat i artikel 12, stk. 4 i Europa-Parlamentets og Rådets direktiv af 25. november 2015 om pakkerejser og sammensatte rejsearrangementer?
               
            
                  3)
               
               
                  I tilfælde af, at det foregående spørgsmål besvares benægtende, er det under de ovenfor anførte omstændigheder da muligt at tilpasse de tidsmæssige virkninger af en afgørelse, som annullerer en national retsakt, der er i strid med artikel 12, stk. 4, i Europa-Parlamentets og Rådets direktiv af 25. november 2015 om pakkerejser og sammensatte rejsearrangementer?
               
            
         (1)  Europa-Parlamentets og Rådets direktiv (EU) 2015/2302 af 25.11.2015 om pakkerejser og sammensatte rejsearrangementer samt om ændring af forordning (EF) nr. 2006/2004 og Europa-Parlamentets og Rådets direktiv 2011/83/EU og om ophævelse af Rådets direktiv 90/314/EØF (EUT 2015, L 326, s. 1).